armvectores/hy_wikipedia_2023 huggingface dataset:
Դպրոցի տնօրենի օրագիրը

«Դպրոցի տնօրենի օրագիրը» (ռուս.՝ «Дневник директора школы»), խորհրդային սև-սպիտակ գեղարվեստական ֆիլմ, որը նկարահանվել է Անատոլի Գրեբնևի «Պատմություն առաջին դեմքով։ Դպրոցի տնօրենի օրագիրը» պիեսի հիման վրա։


== Սյուժեն ==
Ֆիլմը պատմում է Լենինգրադի թիվ 183 միջնակարգ դպրոցի տնօրեն Սվեշնիկովի (Օլեգ Բորիսով) ամենօրյա կյանքի մասին, որը մասնակցել է պատերազմի, գրողի մասնագիտությունը փոխարինել է ուսուցչի գործով և կարողացել է գտնել իրեն երեխաների հետ աշխատանքում։ Իր գործին նա վերաբերում է խստապահանջությամբ, պատասխանատվությամբ՝ գիտակցելով ուսուցչի դերի կարևորությունը աշակերտների ճակատագրում։ Տնօրենը փորձում է հասկանալ արդիականության խնդիրները, հասկանում է, որ պետք է փոխել մանկավարժական սկզբունքները. ուսուցչական մենախոսությանը պետք է փոխարինի ուսուցչի և աշակերտի երկխոսությունը, անհրաժեշտ է ճանաչել երիտասարդների՝ սեփական կարծիքի իրավունքը։
Իր գործունեության մեջ հաստատելով հանդուրժողականության, աշակերտի անձը, նրա ունակությունները հարգելու սկզբունքները, Սվեշնիկովը հակամարտության մեջ է մտնում ուսմասվար Վալենտինա Ֆեոդորովնայի (Իա Սավվինա) հետ, որը տնօրենին մեղադրում է ազատականության և թողտվության մեջ։
Ընդ որում, Սվեշնիկովի սեփական ընտանիքում նրա մանկավարժական սկզբունքները բախվում են սեփական որդու՝ իր ինքնուրույնությունը պաշտպանող պատանեկան մաքսիմալիզմի հետ։


== Դերերում ==
Օլեգ Բորիսով – Բորիս Նիկոլայի Սվեշնիկով, դպրոցի տնօրեն
Իա Սավվինա – Վալենտինա Ֆեոդորովնա, ուսմասվար
Ալլա Պոկրովսկայա – Լիդա, Սվեշնիկովի կինը
Ալեքսանդր Սնիկով – Սերգեյ, Սվեշնիկովի որդին
Լյուդմիլա Գուրչենկո – Իննա Սերգեևնա, ուսուցիչ
Ելենա Սոլովեյ – Տատյանա Գեորգիևնա, անգլերենի ուսուցիչ
Սերգեյ Կոշոնին – Իգոր Կոլցով, աշակերտ
Գեորգի Տեյխ – Հենրիկ Գրիգորևիչ, ուսուցիչ
Նիկոլայ Լավրով – Օլեգ Պավլովիչ, ուսուցիչ
Յուրի Վիզբոր – Պավլիկ Սմիրնով, Սվեշնիկովի համադասարանցին (հնչյոնավորել է Ալեքսանդր Դեմյանենկոն)
Վիկտոր Պավլով – Պավել Մատվեևիչ Իբրահիմով, հյուրանոցի տնօրեն
Բորիս Լեսկին – Օլյայի հայրը
Նատաշա Մեդվեդևա – Պոպլավսկայա, ուսանող, որը սիրահարված է Կոլցովին
Օլեգ Բելով – ոստիկանության ավագ լեյտենանտ


== Նկարահանման խումբ ==
Սցենարի հեղինակ՝ Անատոլի Գրեբնևա
Բեմադրող ռեժիսոր՝ Բորիս Ֆրումին
Գլխավոր օպերատոր՝ Ալեքսեյ Ղամբարյան
Գլխավոր նկարիչ՝ Յուրի Պուգաչ
Կոմպոզիտոր՝ Վիկտոր Լեբեդև


== Փաստեր ==
Ֆիլմի սցենարը հրապարակվել է «Կինոյի արվեստ» ամսագրում 1974 թվականի 12-րդ համարում։
1977 թվականին Անատոլի Գրեբնևի պիեսի հիման վրա ռեժիսորներ Եվգենի Ռադկևիչը և Վասիլի Չիրիկովը բեմադրել են նաև «Պատմություն առաջին դեմքով» ֆիլմ-ներկայացումը։ Հեռուստաներկայացման պրեմիերան կայացել է 1978 թվականի հունիսի 26-ին ԽՍՀՄ հեռուստատեսությամբ։


== Ծանոթագրություններ ==


== Արտաքին հղումներ ==
Аркус Л.։ «Дневник директора школы»։ Проект журнала «Сеанс»։ Վերցված է 2020-05-02  
Гребнев А. Рассказ от первого лица [Дневник директора школы] // Искусство кино. — 1974. — № 12. — С. 165—187.
Rocket League

Rocket League, դինամիկ մրցաշարային, ֆուտբոլի ոճով խաղ, մշակված և հրատարաված Psyonix ընկերության կողմից։ Խաղը նախատեսված է PlayStation 4-ի, Xbox One-ի և Windows-ի համար։ Խաղը թողարկվել է 2015 թվականի հուլիսի 7-ին։ Այս խաղը համարվում է 2008 թվականին թողարկված Supersonic Acrobatic Rocket-Powered Battle-Cars խաղի շարունակությունը։  Խաղի գեյմփլեյը նման է նախկին տարբերակին, իր մեջ պարունակում է միայնակ և բազմամարդ ռեժիմներ, կա հնարավորություն խաղալ լոքալ ցանցի միջոցով, ինչպես նաև կա կրոսս-պլատֆորմային խաղի հնարավորություն (խաղ PS4 և Windows-ի միջև)։


== Խաղային պրոցցես ==
Խաղի ոճը նման է Supersonic Acrobatic Rocket-Powered Battle Cars-ին։ Խաղացողը ղեկավարում է հրթիռային շարժիչով մեքենա և փորձում են գրավել դարպասը գնդակով, որը փոքր ինչ ավելի մեծ է, քան մեքենան։ Խաղի ընթացքը հիշեցնում է ֆուտբոլային խաղ ավտոմրցաշարային էլեմենտներով։ Մեքենաները ունակ են ցատկել, այդպիսով հարված կատարելով գնդակին։ Խաղի դաշտում կան հատուկ հատվածներ, որոնց վրայով անցելիս խաղացողը ստանում է առավելությունը, որը կարող է օգտագործել հետագայում, օրինակ՝ մեծանում է արագությունը, հարվածի ուժգնությունը կամ ուրիշ խաղացողներին վերացնելու համար։
Խաղը սովորաբար տևում է 5 րոպես, սակայն եթե խաղի ավարտին հաշիվը մնում է հավասար, ապա տրվում է անսահմանափակ ժամանակ, մինչ թիմերից մեկի կողմից տեղի կունենա դարպասի գրավում։


== Խաղի մշակում ==
2014 թվականի փետրվարի 19-ին Psyonix-ը հաստատեց, որ SARPBC-ին շարունակելու է գալիս Rocket League խաղը, ինչն էլ IGN-ն մեկնաբանեց, որ «խաղ ավելի պարզ անունով, քան SARPBC»։
2014 թվականի փետրվարին ԱՀ-ների համար նախատեսված տարբերակը գնվում էր փակ փորձարկամ կարգավիճակում, իսկ ավելի ուշ PlayStation 4-ի համար նախատեսվածը 2015 թվականի ապրիլին և 2015 թվականի մայիսին։
2015 թվականի հունիսի 3-ին պաշտոնապես հայտարարվեց խաղի թողարկման ամսաթիվը PS4 և ԱՀ-ների համար՝ 2015 թվականի հուլիսի 7։
Rocket League-ի երաժշտական ալբոմը տարբերի հրատրակչություններում հասանելի դարձավ 2015 թվականի հուլիսի 1-ին։ Այն պարունակում էր երաժշտական դիզայներ Մայք Օլտի օրիգինալ երգերից մի քանիսը և Hollywood Principle-ի երկու ստեղծագործություն։


== Ակնարկներ և քննադատություններ ==
Խաղի բետա-տարբերակը ընդունվեց շատ դրական, խաղը գնահատեցին ինչպես «դրական և գերող», իսկ գրաֆիկան ինչպես «զարմանալի և մանրամասը մշակված»։  E3 2015-ից հետո խաղը ստացավ բազմաթիվ նոմինացիաներ և հաղթեց մի քանի մրցանակներ՝ «Լավագույն սպորտային խաղ» և «E3-ի լավագույն բազմաօգտատեր խաղ»։


=== Վաճառք ===
2015 թվականի հուլիսի 11-ին Psyonix հայտարարեց, որ խաղում են գտնվում 120,000-ից 124,000 խաղացող։ Արդեն հուլիսի 14-ին խաղը ներբեռնվել էր ավելի քան 2 միլլիոն անգամ։ Երեք օր անց այս թիվը հասավ 4 միլլիոնի։
Հուլիսի վերջին խաղը ներբեռնվել էր 5 միլլիոն անգամ և խաղում գտնվում էին 179,000 խաղացող։ Psyonix  հայտարարեց, որ խաղի նման հաջողությունը, գերազանցել է ընկերության սպասելիքները։


== Ծանոթագրություններ ==


== Հղղումներ ==
http://rocketleague.psyonix.com/ Rocket League. պաշտոնական կայք
Կարաչարի

Կարաչարի (ռուս.՝ Карачары), գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալմունգա (գետ)

Կալմունգա (ռուս.՝ Калмунга), գետ Ռուսաստանում, հոսում է Կարելական ինքնավար հանրապետությունում։ Գետի երկարությունը 20 կմ է։ Թափվում է Ստորին Մյարատ Լոմչեզերկայի լիճ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սեգեժա գետի ակունքն է մինչև Սեգոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001112102000005821
Հիդրոլոգիական ուսումնասիրությունների կոդը - 102000582
Ավազանի կոդը - 02.02.00.011
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ultratop

Ultratop, կազմակերպություն, որը զբաղվում է ազգային բելգիական հիթ շքերթի ձևավորմամբ և հրապարակմամբ։ Ultratop-ը շահույթ չհետապնդող կազմակերպություն է, որը ստեղծվել է Բելգիայի Ժամանցային բաժին (BEA), IFPI անդամ։
Բելգիայի մշակութային, պատմական և լեզվաբանական բնութագրիչների շնորհիվ Ultratop-ի հիթ շքերթի աղյուսակներ բաժանված են Ultratop Wallonia և Ultratop Flanders-ի։ Այսպիսով, առաջին աղյուսակը հիմնված է Բելգիայում ֆրանսերեն լեզվով, Վալոնիայում, տարածված տվյալների վրա, իսկ երկրորդը, հոլանդերեն լեզու տարածված  Ֆլանդրիա յիտարածքում։
Ֆլամանդական աղյուսակում հիմնականում Ultratop 50 Singles և Ultratop 50 Albums են։ Վալոնիայում՝ Ultratop 40 Singles և Ultratop 50 Albums. Բոլոր հիթ շքերթների աղյուսակները հիմնված են վաճառքի տվյալների վրա։ Հիթ շքերթները դուրս են գալիս TMF Flanders ռադիոյի և Plug TV հեռուստաալիքի եթերում։
Ultratip
Ultratip-ը Ultratop-ի անալոգային տարբերակն է, որը ձևավորվում է ոչ միայն վաճառքի տվյալների, այլ նաև ռադիոյի և հեռուստատեսության ռոտացիայի հիման վրա։
Ultratop հիթ շքերթների ամբողջական ցանկ


== Ծանոթագրություններ ==


== Արտաքին հղումներ ==
Պաշտոնական կայք Ultratop — Վալոնիա
Պաշտոնական կայք Ultratop — Ֆլանդրիա
Ակ (լեռ, Պոնտոս)

Անվան այլ կիրառումների համար տե՛ս՝ Ակ (այլ կիրառումներ)Ակ, լեռ Թուրքիայում, Ճորոխի ավազանում։ Ջրաբաժան գիծ է կազմում նրա մի քանի գավառների միջև։


== Ծանոթագրություններ ==
Սուրեն Խաչատրյան

Սուրեն Եղիայի Խաչատրյան (մարտի 30 (ապրիլի 11), 1889, Թիֆլիս, Ռուսական կայսրություն - հուլիսի 5, 1934(1934-07-05), Մոսկվա, ԽՍՀՄ), հայ ռեժիսոր, թատերական գործիչ։
ԽՍՀՄ ժողովրդական արտիստ Արամ Խաչատրյանի եղբայրն է, Կարեն Խաչատրյանի հայրը։


== Կենսագրություն ==
1916 թվականին ավարտել է Մոսկվայի պետական համալսարանը։ 1910-1934 թվականներին եղել է ՄԳԹ-ի ռեժիսոր, 1918-1922 թվականներին՝ Ռուսաստանի լուսժողկոմատի թատերական բաժնի ազգային փոքրամասնությունների հանձնաժողովի նախագահ, Մոսկվայի հայկական պետական դրամատիկական ստուդիայի հիմնադիր (1918)։ Աջակցել է Աստրախանում, Նոր Նախիջևանում, Կրասնոդարում և այլ քաղաքներում հայկական թատերախմբերի կազմակերպմանը։


== Բեմադրություններ ==
Լևոն Շանթի «Հին աստվածներ»
Լունաչարսկու և Ռեյչի «Նապոլեոնի արշավանքը»


== Գրականություն ==
Сурен Хачатурян. Статьи, воспоминания, письма, документы, Е., 1969.


== Ծանոթագրություններ ==
Թեկվոնդոյի Եվրոպայի առաջնություն 2010

Թեկվոնդոյի Եվրոպայի առաջնություն 2010, անցկացվել է 2010 թվականի մայիսի 12-ից 15-ը Սանկտ Պետերբուրգ քաղաքում։


== Մեդալներ ==


=== Մեդալակիրներ ===


==== Տղամարդիկ ====


==== Կանայք ====


== Աղբյուր ==
Արդյունքները www.taekwondodata.com կայքում
Տուգովիշչի

Տուգովիշչի (ռուս.՝ Туговищи), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լաչթա

Լաչթա (վրաց.՝ ლაჩთა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Օնից հեռու է 2,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 171 մարդ։


== Ծանոթագրություններ ==
Կոշևատկա

Կոշևատկա (ռուս.՝ Кошеватка), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փակահեր Ստորին

Փակահեր Ստորին, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոկովոե

Բոկովոե (ուկրաիներեն՝ Бокове), ավան Ուկրաինայի Դոնեցկի մարզի Դոբրոպոլյեի քաղաքային խորհուրդում։
2001 թվականի տվյալներով Բոկովոե ավանում բնակվում էր 124 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դումա (քաղաք)

Դումա (արաբ․՝ دوما‎‎), քաղաք Սիրիայի Արաբական Հանրապետության հարավ-արևելքում՝ Ռիֆ Դիմաշկի մարզում։ Դումայի գավառի վարչական կենտրոնն է։ 2004 թվականի տվյալներով՝ բնակչությունը կազմում է 110 893 մարդ։
Գտնվում է Դամասկոսից 10 կմ դեպի հյուսիս-արևելք։ Տեղակայված է ծովի մակարդակից 660 մ բարձրության վրա։
Դուման բավական պահպանողական իսլամադավանների քաղաք է։ Քաղաքի մասին հիշատակություններ կան դեռ արամեական ժամանակաշրջանից։ Դումայում գործում են ավելի քան 80 մզկիթներ, որոնցից շատերը պատմական նշանակություն ունեն։ Դուման արդյունաբերական-գյուղատնտեսական քաղաք է։ Քաղաքում կան մի շարք փոքր ձեռնարկություններ, զարգացած են արհեստները։ Քաղաքի ծայրամասերում աճեցնում են մրգատու ծառեր, հատկապես մեծ ճանաչում ունի այնտեղի խաղողը։


== Պատմություն ==
Սիրիական ճգնաժամի ընթացքում՝ 2011-2012 թվականներին, Դուման եղել է հակակառավարական ցույցերի անցկացման ու երկրի զինված ուժերի հետ բախումների հիմնական վայրերից։
2012 թվականի հունիսի 29-ին սիրիական բանակը Դումայում իրականացրեց կոտորած, որտեղ սպանվեց ավելի քան 50 մարդ։
Հաջողությամբ իրականացնելով Ռիֆ Դիմաշկի զինված ապստամբների դեմ ուղղված խոշոր օպերացիան՝ սիրիական բանակը 2012 թվականի հունվարի 30-ին քաղաքում հաստատել է իր վերահսկողությունը։
2012 թվականի հոկտեմբերի 18-ի դրությամբ Սիրիայի բանակը վերահսկում էր քաղաքի մեծ մասը, սակայն բախումներն ու պայթյունները շարունակվում էին։


== Ծանոթագրություններ ==
Գանջեցյան

Գանջեցյան, հայկական ազգանուն։


== Ազգանունը կրողներ ==
Միքայել Ա. Գանջեցյան (19-րդ դար-՞), թղթակից։


== Տես նաև ==
Գյանջեցյան


== Ծանոթագրություններ ==
Յոել Ասորո

Յոել Ասորո (անգլ.՝ Joel Asoro; ապրիլի 27, 1999(1999-04-27), Ստոկհոլմ), շվեդացի ֆուտբոլիստ։ «Գանսկոն» ակումբի կիսապաշտպան, Սանդերլենդ ակումբի կիսապաշտպան։


== Ակումբային կարիերա ==
Մանկության տարիներին նա հանդես է եկել «Հենինե» ՀԿ ակումբի կազմում։ Յոելը հանդիսանում է Շվեդական Բրոմապոիկարն ակադեմիայի սան։ 2015 թվականին նա Սանդերլենդի հետ պայմանագիր է կնքել, որտեղ առաջին շրջանում նա խաղաց երիտասարդական թիմի կազմում։
2016/2017 մրցաշրջանի սկզբում հրավիրվել էր հավաքների։ 2016 թվականի օգոստոսի 21-ին Անգլիայի Պրեմիեր Լիգայի «Դենդերսբրոչ» ակումբի դեմ խաղում նա ելույթ ունեցավ Դունկան Վոթմորի փոխարեն 81-րդ րոպեին փոխարինման դուրս գալով։


== Կարիերան հավաքականում ==
Ասորոն Շվեդիայի մինչև 17 տարեկանների պատանեկան հավաքականի խաղացող էր։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ադամովկա (գյուղ, Դերաժնյայի շրջան)

Անվան այլ կիրառումների համար տե՛ս՝ Ադամովկա (այլ կիրառումներ)Ադամովկա (ուկրաիներեն՝ Адамівка), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Ադամովկա գյուղում բնակվում էր 11 մարդ։ Բնակավայրը զբաղեցնում է 0,332 կմ² տարածք։ Բնակչության խտությունը կազմում էր 33,13 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ՄԱԿ-ի գլխավոր քարտուղար

ՄԱԿ-ի գլխավոր քարտուղար (անգլ.՝ Secretary-General of the United Nations), ՄԱԿ-ի գլխավոր պաշտոնակատար անձը։
Գլխավոր քարտուղարին նշանակում է ՄԱԿ-ի Գլխավոր ասամբլեան ՄԱԿ-ի Անվտանգության խորհրդի առաջարկով։ Անվտանգության խորհրդի առաջարկին նախորդում են ոչ պաշտոնական քննարկումները և վարկանշային քվեարկությունները։ Բացի դրանից` Անվտանգության խորհրդի մշտական հինգ անդամներից յուրաքանչյուրն ունի վետոյի իրավունք։ Ընդունված պրակտիկայի համաձայն` ՄԱԿ-ի Անվտանգության խորհրդի մշտական անդամ հինգ երկրներից գլխավոր քարտուղար չի ընտրվում։
ՄԱԿ-ի գլխավոր քարտուղարն ընտրվում է 5 տարի ժամկետով` պաշտոնակատարության ավարտից հետո կրկին իր թեկնածությունն ներկայացնելու հնարավորությամբ։ Չնայած ոչ մի սահմանափակում չկա ընտրվելու մի քանի անգամ, սակայն մինչ օրս ոչ մի քարտուղար երկու անգամից ավել չի պաշտոնավարել։


== Պարտականություններ ==
ՄԱԿ-ի գլխավոր քարտուղարը Անվտանգության խորհրդին է ներկայացնում առկա այն խնդիրները, որոնք իր կարծիքով սպառնում են միջազգային անվտանգությանն ու խաղաղությանը։ Գլխավոր քարտուղարը չպետք է ցուցում ստանա որևէ կառավարությունից կամ իշխանությունից։ Նա պատասխանատու է միայն ՄԱԿ-ի առաջ։
Գլխավոր քարտուղարը ընտրում է քարտուղարության աշխատակազմը` համաձայն Գլխավոր ասամբլեայի սահմանած սկզբունքների։


== Ընտրություն և կառավարման ժամկետ ==
ՄԱԿ-ի գլխավոր քարտուղարն ընտրվում է 5 տարով։ Թեկնածությունների քննարկումն ընթանում է փակ դռների հետևում բացառապես Անվտանգության խորհրդի ներկայացուցիչների մասնակցությամբ։ Խորհրդի մշտական անդամները վետոյի իրավունքը կարող են կիրառել յուրաքանչյուր թեկնածուի հանդեպ։ Վերջնական որոշման ընդունումը պարզեցված կարգով վերապահված է Գլխավոր ասամբլեային։


=== Տարածաշրջանային հավասարակշռության իրավունք ===
Հավասարակշռությունը պահելու նպատակով թեկնածուներն ընտրվում են աշխարհի տարբեր տարածաշրջաններից։ Գլխավոր քարտուղարի պաշտոնը, ընդունված պրակտիկայի համաձայն, չեն զբաղեցնում Անվտանգության խորհրդի մշտական անդամ երկրների ներկայացուցիչները։ Այս սկզբունքն ամրագրող միակ փաստաթուղթը Գլխավոր ասամբլեայի` 1997 թվականին ընդունված որոշումն է։ Սակայն դեպքերի ժամանակագրությունից կարելի է եզրակացնել, որ ոչ միշտ է կիրառվել այդ սկզբունքը։


== ՄԱԿ-ի տարածքային խմբեր ==


== ՄԱԿ-ի գլխավոր քարտուղարներ ==
Ծանոթագրություն։ 1945 թվականի ապրիլի 25-ից հունիսի 26-ը Սան Ֆրանցիսկոյում կայացած համաժողովը Էլջեր Հիսսի գլխավորությամբ չեղարկվել է ԽՍՀՄ-ի օգտին լրտեսության մեղադրանքով։


== Ծանոթագրություններ ==


== Տես նաև ==
Միավորված ազգերի կազմակերպության գլխավոր ասամբլեա
ՄԱԿ-ի Անվտանգության խորհուրդ
Արդարադատության միջազգային դատարան
Ազգերի լիգա


== Արտաքին հղումներ ==
ՄԱԿ-ի գլխավոր քարտուղարի պաշտոնական կայք
ՄԱԿ-ի գլխավոր քարտուղարի ընտրություններ
ՄԱԿ-ի գլխավոր քարտուղարի ուղերձներ և ելույթներ
Շախրովկա (Իվկինայի վտակ)

Շախրովկա  (ռուս.՝ Шахровка ), գետ Ռուսաստանում, հոսում է Վերխոշիժմենսկի շրջանում, Կիրովի մարզում։ Գետաբերանը տեղակայված է Իվկինա գետի աջ ափին՝ 89 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.

Ջրային օբյեկտի, պետական ջրային գրանցման կոդը - 10010300312111100034662
Հիդրոլոգիական ուսումնասիրությունների կոդը - 111103466
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Երեք ձկները (հեքիաթ)

Երեք ձկները, Պանչատանտրա պատմվածքներից։


== Սյուժե ==

Ժամանակով մի լճում երեք ձկներ էին ապրում։ Նրանք լավ ընկերներ էին, բայց իրար նման չէին։ Նրանցից մեկը շատ խելացի էր, մի բան անելուց լավ մտածում էր, նոր անում։ Երկրորդը խելացի էր և հնարամիտ. ինչ խնդիր էլ, որ ունենար, նա աշխատացնում էր իր խելքը և լուծումը գտնում։ Երրորդ ձուկը հավատում էր ճակատագրին` ասելով` ինչ պատահելու է, կպատահի, և ոչ մեկը չի կարող կանգնեցնել դա։ Մի անգամ իմաստուն ձուկը գլուխը դուրս է հանում ջրից և լսում, որ ձկնորսները խոսում են իր մասին` ասելով, որ նա լավ ձուկ է և կարելի է գալ այդտեղից ձուկ բռնել։ Այս լսելով` նա գնում է իր ընկերներին պատմում, խորհուրդ տալով նրանց գնալ ուրիշ լիճ։ Բայց ընկերները չեն համաձայնվում, և նա մենակ գնում է ուրիշ լիճ։ Հաջորդ օրը ձկնորսները գալիս են և բռնում են նրա ընկերներին։ Հնարամիտ ձուկը սատկած է ձևանում, և նրան ծովն են նետում, իսկ ճակատագրին հավատացող ձուկը այնքան վեր ու վար է անում, որ նրան սպանում են։


== Կերպարներ ==
Երեք ձկներ
Ձկնորսներ


== Տես նաև ==
Պանչատանտրա
Երկաթ ուտող մկները (հեքիաթ)
Առյուծ սարքողները (հեքիաթ)
Երաժշտասեր էշը (հեքիաթ)


== Ծանոթագրություններ ==
SRF zwei

SRF 2, շվեյցարական հանրային հեռուստաալիք, գերմանալեզու SRF ազգային հեռուստառադիոընկերության երկրորդ հեռուստաալիքը։ Հիմնվել է 1997 թվականի սեպտեմբերի 1-ին լուծարված «Schweiz 4» հեռուստաալիքի հիմքում։ Հասանելի է Շվեյցարիայի ողջ տարածքում, տարածվում է թվային, կաբելային և արբանյակային ցանցերով։ 2012 թ. փետրվարի 29-ին հեռարձակվում է նաև բարձր պարզության ֆորմատով (SRF zwei HD)։ Ներկայիս անվանումը ստացել է 2012 թ. դեկտեմբերին։


== Ծանոթագրություններ ==
Գոնկա (Դերջանի գավառ)

Գոնկա, գյուղ Արևմտյան Հայաստանում, Էրզրումի վիլայեթի Դերջանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մոնտելտո դի Կաստրո

Մոնտելտո դի Կաստրո (իտալերեն՝ Montalto di Castro), կոմունա Իտալիայում, տեղակայված է Լացիո մարզի Վիտերբո գավառում։
Բնակչությունը կազմում է 7653 մարդ (2001), խտությունը կազմում է 28 մարդ/քառ. կմ։ Զբաղեցնում է 40,35 քառ. կմ տարածք։ Փոստային ինդեքս - 01014, հեռախոսային կոդ - 0766։
Բնակավայրի հովանավորներ են համարվում Սանտի Կիրինոն և Կանդիդոն։ Կոմունայի տոնը նշվում է ամեն տարի մարտի 9-ին։


== Պատկերասրահ ==

		
		


== Հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հեծյալներ (միջատներ)

Անվան այլ կիրառումների համար տե՛ս՝ Հեծյալներ (այլ կիրառումներ)
Հեծյալներ (լատ.՝ Ichneumonidae), թաղանթաթևերի կարգի մակաբույծ միջատների ընտանիք։ Մարմնի երկարությունը 0, 4— 5 սանտիմետր է, փորը և կուրծքը միացած են շարժական։ Մեծ մասի թևերը լավ են զարգացած։ Արուներն ունեն ձվադիր, որի միջոցով ձվադրում են տիրոջ մարմնին։ Թրթուրները զարգանում են տիրոջ մարմնում և ավարտման պահին լրիվ ոչնչացնում վերջինիս ներքին օրգանները։ Հասուն հեծյալները սնվում են ծաղիկների նեկտարով։ Ակտիվ են ցերեկը, որոշ տեսակներ թռչում են գիշերը։ Հայտնի է մոտ 1250 սեռ (մոտ 60 հազար տեսակ), որից մի քանի հարյուրը՝ Հայաստանում։ Որոշ տեսակներ օգտագործվում են որպես կենսաբանական պայքարի միջոց։
Կասմալա

Կասմալա  (ռուս.՝ Касмала), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Բոլոտա գետի ափին՝ 3։ Գետի երկարությունը՝ 119 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։

Ջրային օբյեկտի, պետական ջրային գրանցման կոդը - 13010200512115200001533
Հիդրոլոգիական ուսումնասիրությունների կոդը -  103002613
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զավետի Իլիչա (գյուղ, Ռոսլավլսկի շրջան)

Անվան այլ կիրառումների համար տե՛ս՝ Զավետի ԻլիչաԶավետի Իլիչա (ռուս.՝ Заветы Ильича), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թուխմանուկ

Անվան այլ կիրառումների համար տե՛ս՝ Թուխմանուկ (այլ կիրառումներ)Թուխմանուկ, հայկական արական անուն։ Առաջացել է հայերեն թուխ և մանուկ բառերից՝ բարդված։ Նշանակում է «նոր հայտնված կամ անանուն սրբի գերեզման, որի վրա մի փոքրիկ տնակ են շինում՝ որպես ուխտատեղի»։ Անվան կրճատ ձևն է Թուխման։ Գործածվել է 15-18-րդ դարերում։ Այս անունից է առաջացել Թուխմանյան ազգանունը։


== Գործածություններ ==
Թուխմանուկ, որդի տանուտեր Սահակի, ով Խիզանում 1474 թվականին Հովհաննես քահանային գրել տվեց մի Ավետարան։
Թուխման ձևով հիշատակված է 1711 և 1714 թվականներին։
Թուխման մանուկ Տիգրանակերտցի, դիմադրել է բռնավորներին, ովքեր պահանջում էին ուրանալ իր հավատը, պատասխանել է համարձակ, բիրով ծեծել են, բանտարկել չարչարել և տեսնելով նրա անսասան դեմքը՝ 1784 թվականին եկեղեցու առջև գլխատել։
Թուխման, հիշատակված է 1373 թվականից հետո գրված մի հիշատակարանում


== Ծանոթագրություններ ==
Կորնետ (լեռ)

Կորնետ, լեռնագագաթ Հայաստանի Գեղարքունիքի մարզի և Ադրբեջանի սահմանագլխին, Միափորի լեռներում, Արծվաշեն գյուղից 5,5 կմ հարավ–արևմուտք։ Բարձրությունը 2013 մ է։


== Ծանոթագրություններ ==
Կմախք

Մարդու կմախք՝ մարդու և կենդանիների օրգանիզմում պինդ հյուսվածքների միացություն, որը մարմնի համար ծառայում է հենարան և պաշտպանում այն մեխանիկական վնասումներից։ Մարդու կմախքը կազմված է գանգի, վերջույթների և իրանի ոսկրերից (ընդամենը 200)։ Ունի կառուցվածքային նույն պլանը, ինչ–որ բարձրակարգ ողնաշարավոր կենդանիներինը և առավել նման է մարդանման կապիկների կմախքին։ Սակայն վերջինից տարբերվում է գանգի կառուցվածքով և վերջույթների ոսկրերի ձևերով (շնորհիվ կատարած ֆունկցիայի փոփոխությունների), ողնաշարի և կոնքի տարբերությամբ (որը պայմանավորված Է մարդու ուղղաձիգ քայլվածքով)։


== Ձևավորումը ==
Ներարգանդային զարգացման 2-րդ ամսվա վերջին պտղի շարակցահյուսվածքային կմախքը փոխարինվում է ապագա ոսկրերի աճառային հենքով, որի զարգացումը և աճումը լրիվ ավարտվում է 25-26 տարեկանում։ Ոսկրացման պրոցեսի փուլերով (որոշվում է ռենգենյան նկարահանման միջոցով) կարելի է հաստատել մարդու տարիքը։ Հասուն և ծեր տարիքում կմախքի ոսկրերում զարգանում են ծերացման պրոցեսներ. ոսկրի բջիջներում պակասում Է կալցիումի քանակությունը, որն ուղեկցվում է ոսկրերի օսթեոպորոզի երևույթներով. կապանների և մկանների փակցման տեղերում ուժեղանում է ոսկրային մակերևույթների ռելիեֆը, կնճռոտվում են միջողնային սկավառակները, որի հետևանքով առաջանում են կրծքային հատվածի ծռումներ (կիֆոզ)։
Տղամարդկանց կմախքի ոսկրերն ավելի մասսիվ են, կրծքավանդակը լայն է, կոնքը՝ նեղ։ Կմախքի հիվանդությունները պայմանավորված են նյութափոխանակության (առավելապես ոսկրային հյուսվածքի) և ներզատիչ գեղձերի գործունեության խանգարումներով։ Ներարգանդային շրջանում երբեմն կարող են առաջանալ բնածին ձևախախտումներ։


== Մարդու կմախքը ==
Մարդու կմախքը կազմված է.

գանգ
պարանոցային ողեր
անրակ
թիակ
բազուկոսկր
կրծքային ողեր
գոտկային ողեր
զստոսկր
սրբոսկր
պոչուկ
ցայլոսկր
նստոսկր
ազդրոսկր
ծնկոսկր
նախագարշապար
գարշապար
ֆալանգներ
մեծ ոլոք
փոքր ոլոք
ֆալանգներ
դաստակ
նախադաստակ
ծղիկոսկր
ճաճանչոսկր
կողոսկր
կրծոսկրՍակայն հիմնականում բաժանվում է 4 բաժինների՝ գանգի, իրանի, ստորին կամ վերին վերջույթների գոտիների։
Պնոմպեն

Պնոմպեն Կամբոջայի մայրաքաղաքը։ Գտնվում է Սապ և Մեկոնգ գետերի միախառնման վայրում։ Ավելի քան 320 հազար բնակչություն (1981 թվական)։ Գետային նավահանգիստ է։ Երկաթուղիներով կապված է Կամպոնգսաոմ նավահանգստի և Բանգկոկի հետ։ Ավտոճանապարհների հանգույց է, ունի միջազգային օդանավակայան։ Պնոմպենում են գտնվում երկրի բանկերը, առևտրական ու արդյունաբերական ընկերությունները, ապահովագրական բորսաները։ Կան սննդի, փայտամշակման, տեքստիլ, ծխախոտի արդյունաբերության, նավանորոգման, ավտոնորոգման, ավտոհավաքման, օճառի արտադրության ձեռնարկություններ։ Ունի համալսարաններ (Պ-ի, Թագավորական տեխ․, գյուղատնտ․, գեղեցիկ արվեստների, Բուդդայական), Բարձրագույն տեխ․ և Բուդդայական ինստիտուտներ։ Գործում են Ազգային գրադարան, Ազգային և Թագավորական պալատի թանգարաններ, Ազգային թատրոն։ Հիմնադրվել է 1371 թվականին։ Պնոմպենի կենտրոնի ճառագայթաձև կառուցվածքը (կազմավորվել է XIX դարի 2-րդ կեսին) համադրվում է հարող շրջանների ուղղանկյուն ցանցին։ Քաղաքի կենտրոնը կառուցապատված է առանձնատներով, 2֊4-հարկանի եվրոպական տիպի տներով, ծայրամասերը՝ փայտե տներով։ Պնոմպենի հնագույն կառույցը Պնոմվատն է՝ XV դարի ստուպայով։ XIX—XX դարերի կառույցներից են՝ Թագավորական պալատի համալիրը (XIX դարի 2-րդ կես XX դարի սկիզբ), «Արծաթե պագոդան», Ազգային թանգարանը (1917— 1920 թվականներ), ծածկած շուկան (1936 թվական), Ազգային մարզական համալիրը (1962-1964 թվականներ, ճարտարապետական Վանմոլիվան), կոնֆերանսների «Չակդոմուկ» դահլիճը (1961 թվական,, հիվանդանոցը (1956-1960 թվականներ), Բարձրագույն տեխնիկական ինստիտուտը։
Ելիզովոյի շրջան

Ելիզովոյի շրջան (ռուս.՝ Елизовский район), մունիցիպալ շրջան Ռուսաստանի Դաշնության Կամչատկայի երկրամասում։
Ստեղծվել է 1949 թվականին։ Վարչական կենտրոնը՝ Ելիզովո։


== Աշխարհագրություն ==
Շրջանի տարածքի մակերեսը կազմում է 40996 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 63716 մարդ։ Բնակչության խտությունը կազմում էր 1,55 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժողովածու (1837)

Ժողովածու (1837), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1837 թվի տակ։ Ձեռագիրը գրվել է 16-րդ դարում (1762 թվականից հետո), ենթադրաբար Էջմիածնում։ Գրված է թղթի վրա, որը ունի 21.7×15.7 չափս։ Ձեռագիրը կազմված է 138 թերթից։ Գրված է երկսյուն, միասյուն, նոտրգրով։ Կազմը` կաշեպատ ստվարաթուղթ դրոշմազարդ։ Հիշատակարաններ՝ 107բ (ենթադրաբար Մատթեոս աբեղա)։


== Բովանդակություն ==
Առ. Սիւնեցւոյ Մեկնութիւնք Սահմանաց գրոց, Ամենայն չար տանջելի-ի։
Գր. Մագիստրոսի Յաղագս Նռանց։
Ներս. Շնորհալւոյ Պատասխանի թղթոյն Միքայէլի, Մեկնութիւն խորանացն Աւետարանի։
Կանոն պղծեալ կերակրոյ։
Սակս առաքելոյն Թադէոսի։
Դարագլուխք։
Պարզատոմար։
Մինասայ Վաղարշակերտցւոյ Տաղք, Յառաջաբանութիւն քարոզից, Մեկնութիւն խրթին բառից։
Պետ. Հռոմկլայեցւոյ Ողջոյն առ Տէր Աստուածատուր։
Մանունք։


== Ծանոթագրություններ ==
Լիսաժուի պատկերներ

Լիսաժուի պատկերներ, երկու փոխուղղահայաց ուղղություններով միաժամանակ երկու ներդաշնակ տատանումների մասնակցող կետի փակ հետագծեր։ Առաջինն ուսումնասիրել է ֆրանսիացի ֆիզիկոս Ժյուլ Լիսաժուն (1822-1880)։ Լիսաժուի պատերների տեսքը կախված է երկու տատանումների պարբերությունների, փուլերի և ամպլիտուդների միջև եղած հարաբերակցությունից։ Պարզագույն դեպքում, երբ պարբերությունները հավասար են, Լիսաժուի պատկերներն էլիպսներ են, որոնք փուլերի տարբերության 
  
    
      
        0
      
    
    {\displaystyle 0}
   և 
  
    
      
        π
      
    
    {\displaystyle \pi }
   արժեքների դեպքում վերածվում են ուղիղի հատվածի, իսկ 
  
    
      
        
          
            π
            2
          
        
      
    
    {\displaystyle {\frac {\pi }{2}}}
  -ի դեպքում՝ շրջանագծի։ Եթե տատանումների պարբերությունները տարբեր են, բայց հարաբերում են ինչպես ամբողջ թվեր, ապա ստացվում են ավելի բարդ պատկերներ։ Այդ դեպքում Լիսաժուի պատկերների ն դրանց արտագծված ուղղանկյունների կողմերի հպման կետերի թիվը տալիս է երկու տատանումների պարբերությունների հարաբերությունը։ Լիսաժուի պատկերը կարելի է տեսնել օսցիլոգրաֆի էկրանի վրա։


== Տես նաև ==
Տատանումներ
Ֆուկոյի ճոճանակ
Սրբուհի Երիցյան

Սրբուհի Երիցյան (անհայտ, Կոստանդնուպոլիս, Օսմանյան կայսրություն - 1917, Թիֆլիս, Թիֆլիսի նահանգ), հայ մշակութային գործիչ։


== Կենսագրություն ==
Ծնվել է Կ. Պոլսում։ Հրապարակախոս, խմբագիր Մարկոս Աղաբեկյանի քույրն է։ Սովորել է Զմյուռնիայի Աղաբաբյան վարժարանում, այնուհետև՝ Կ.Պոլսում, որտեղ ստացել է հայերեն և ֆրանսերեն հիմնավոր կրթություն։ 1859 թվականին տեղափոխվել է Սալոնիկ, 1862 թվականին՝ Կ.Պոլիս, հետագայում, ամուսնանալով Ալեքսանդր Երիցյանի հետ, Թիֆլիսում ծավալել է մշակութային, կրթական լայն գործունեություն։ Եղել է Կովկասի հայոց բարեգործական ընկերության հիմնադիրներից, բաց է արել կանանց արհեստագործական դպրոցներ։ Աշխատակցել է պարբերական մամուլին։ «Փորձ» պարբերականում տպագրել է ուշագրավ հիշողություններ 1860-ականների քաղաքական խանդավառ օրերի, հատկապես Մկրտիչ Պեշիկթաշլյանի «Զեյթունյան երգերի» առաջացման մասին, հաղորդելով արժեքավոր փաստեր։ 1874 թվականին Թիֆլիսում հրատարակել է «Տոմար ընտանեկան» գիրքը, որը պարունակում է վիճակագրական հետաքրքիր տվյալներ Ռուսաստան և Թուրքիայի հայերի մասին։
Մահացել է 1917 թվականին Թիֆլիսում։


== Ծանոթագրություններ ==


== Արտաքին հղումներ ==
Սրբուհի Երիցյան
Գոդենոց

Գոդենոց, ուրկանոց, անբուժելի ու վարակիչ հիվանդություններով (ուրկություն, գոդություն, բորոտություն) տառապող մարդկանց խնամատուն հին և միջնադարյան Հայաստանում։ Բնակչությանը վարակներից զերծ պահելու նպատակով երկրի տարբեր վայրերում ախտավորնևրի համար կառուցվել են գոդենոցներ՝ սահմանելով անվճար սնունդ և բուժում։ Փավստոս Բուզանդը վկայում է, որ 353 թվականին Աշտիշատի ժողովում որոշում է ընդունվել՝ բոլոր գավառների «պատշաճ տեղերում» գոդեններ կառուցել, որպեսզի ախտավորները «․․․ մնան իրենց կացարաններում, դուրս չգան տառապանքով մուրալու․․․»։ Նման հիվանդների մեկուսացումն ու խնամքը Հայաստանում, ըստ Փավստոս Բուզանդի, եղել է հնավանդ, դարերից ժառանգած սովորույթ։
Լիլ Բաբ

Լիլ Բաբ (hունիլի 21, 2011 - դեկտմբերի 1, 2019), ամերիկյան կատու, որը հայտնի է իր յուրահատուկ արտաքինով։ Նրա լուսանկարները առաջին անգամ հրապարակվել են Tumblr-ում 2011 թվականի նոյեմբերին։


== Պատմություն ==
Լիլ Բաբն իր եղբայրներից ամենափոքրն էր, որը ծնվել էր վայրի մորից։ Նա ծնվել է մի քանի գենետիկ մուտացիաներով, նրան ստիպված են եղել կերակրել շշից և նրան դժվար է եղել որդեգրվել։ Լիլ Բաբն ունեցել է կատուների գաճաճության ծայրահեղ ձևը, որի արդյունքում նրա վերջույթները և ստորին ծնոտը եղել են բավականին փոքր՝ համեմատած նրա մարմնի մնացած մասերի հետ։ Կարճացած ստորին ծնոտը նշանակել է, որ, ի թիվս այլ բաների, նա չէր կարող լեզուն պահել բերանում։ Նրա սեփականատերը՝ Մայք Բրիդավսկին, որդեգրել է նրան, երբ նրա ընկերները խնդրել են նրան՝ կատվին տուն տալ։ Երբ Բրիդավսկին առաջին անգամ նրան վերցրել է ձեռքերի մեջ, նա ասել է. «Հեյ, ընկեր»։
Լիլ Բաբը տառապել է օստեոպաթրոզով, և ստացել է համապատասխան դեղորայք։ 2012 թվականի վերջին, «Lil Bub & Friendz» ֆիլմի նկարահանումների ժամանակ, նա առողջական լուրջ շրջան է ունեցել, և Ինդիանապոլսի մասնագետը նրա մոտ ախտորոշել է օստեոպաթրոզ։ Լիլ Բաբի կարճ ոտքերը և օստեոպաթրոզը սահմանափակել են նրա շարժումները, բայց այն կոչվել է «ֆանտաստիկ թերզարգացած»։ Ճանապարհորդություններից տատանումները նույնպես ոչնչացնում են օստեոկլաստները։
Մի խումբ անձինք արշավ են սկսել Experiment.com կայքում, որպեսզի վերծանեն Լիլ Բաբի գենոմը։ Այս նախագծի նպատակը կայանում էր նրանում, որպեսզի ավելի լավ հասկանան Լիլ Բաբի յուրահատուկ տեսքը։ Ընկերությունը հասել է իր ֆինանսավորման նպատակին 2015 թվականի մայիսի 25-ին։ Գիտնականները պարզել են, որ Լիլ Բաբը մուտացիա է ունեցել RANK/TNFRSF11A գենում, որը հայտնաբերվել է նաև մեկ մկան և տասնհինգ մարդու մոտ։ Լիլ Բաբի վերաբերյալ նրանց հետազոտությունը հրապարակված է bioRxiv կայքում։
Բրիդավսկին տարբեր ապրանքներ է վաճառել Լիլ Բաբ կեղծանունով և շահույթի մեծ մասը նվիրաբերել կենդանիների փրկության խմբերին։ Գումարի մի մասը օգնել է նաև Բրիդավսկուն վճարել իր ձայնագրման ստուդիայի վեցամսյա վարձավճարը։ Բրիդավսկին ուներ «ոչ մեկին ոչ մի բանի համար չդիմելու» քաղաքականություն և որոշել է պայմանագիր չկնքել գործակալ Բեն Լեշեսի հետ, որի հաճախորդներից էր Grumpy Cat-ը։ Lil Bub’s Lil Book: the Extraordinary Life of the Most Amazing Cat on the Planet-ը թողարկվել է 2013 թվականի սեպտեմբերի 3-ին։


== Մահ ==
Լիլ Բաբը մահացել է քնած ժամանակ 2019 թվականի դեկտեմբերի 1-ին։ Նրա սեփականատիրոջ խոսքով՝ Լիլ Բաբը իր մահվան պահին պայքարելիս է եղել ագրեսիվ ոսկրային վարակի դեմ։


== Ծանոթագրություններ ==


== Արտաքին հղումներ ==
Պաշտոնական կայք
Գրանթ Գասթին

Թոմաս Գրանթ Գասթին (հունվարի 14, 1990(1990-01-14), Նորֆոլկ, Վիրջինիա, ԱՄՆ), հայտնի է որպես Գրանթ Գասթին, ամերիկացի դերասան և երգիչ։ Առավել հայտնի է Ֆլեշի/Բարի Ալլենի դերով «Ֆլեշ» հեռուստասերիալում և Սեբաստիան Սմիթի դերով «Գլի» հեռուստասերիալում։


== Կյանք և կարիերա ==
Գասթինը ծնվել է Վիրջինիա նահանգի Նորֆոլկ քաղաքում, մանկական բուժքույր Դոկտոր Թինա Հանեի և Թոմ Գասթինի ընտանիքում։ 2008 թվականին նա ավարտել է Գրենբիի ավագ դպրոցը և ընդունվել է BFA Երաժշտական թատրոն ծրագրում, Հյուսիսային Կարոլինայում գտնվող Էլոն համալսարանում և սովորել է երկու տարի։
2011 թվականի նոյեմբերի 8–ից նա սկսել է նկարահանվել «Գլի» հեռուստասերիալում, մարմնավորելով Սեբաստիան Սմիթին։
2012 թվականի Մայիսի վերջին Գասթինը սկսում է նկարահանվել Lifetime հեռուստաալիքի «Մոր մղձավանջը» ֆիլմում, որը նկարահանվել է Կանադայում։ 2012 թվականի հուլիսի 11-ին, հայտարարվեց, որ Գասթինը պետք է կատարի կարևոր դեր «Աֆլուենձա» ֆիլմում։
2013 թվականի սեպտեմբերի 13-ին հայտարարվեց, որ Գասթինը պետք է մարմնավորի Բարի Ալլենին «Նետ» հեռուստասերիալի երկրորդ եթերաշրջանում։ Հետագայում նա սկսեց նկարահանվել «Նետ» հեռուստասերիալի սթին–օֆֆ «Ֆլեշ» հեռուստասերիալում մարմնավորելով գլխավոր դերը։ Նկարահանվեցին տասներեք սերիա, հեռուստասերիալը հեռարձակվեց 2014 թվականի հոկտեմբերի 7-ին, ունենալով 4.8 միլլիոն դիտում, որն ամենաշատ դիտվածն էր «The CW» հեռուստաալիքի համար հինգ տարվա ընթացքում։ Երկու շաբաթ անց հեռուստաալիքն ավելացրեց հեռուստասերիալի սերիաները և հասցրեց այն մինչև քսաներեքի, լիարժեք եթերաշրջանի համար։ 2015 թվականի հունվարի 11-ին հեռուստասերիալը երկարաձգվեց երկրորդ եթերաշրջանի։


== Ֆիլմագրություն ==


=== Ֆիլմ ===


=== Հեռուստատեսություն ===


=== Վեբ ===


== Ծանոթագրություններ ==


== Արտաքին հղումներ ==
Գրանթ Գասթինը Թվիթթերում
Գրանթ Գասթինը Ինստագրամում
Անտիպովսկի (Շոլոխովսկի շրջան)

Անտիպովսկի (ռուս.՝ Антиповский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Դուբրովսկի գյուղական համայնքի կազմի մեջ։
Ուլյանովկա (Սիղնաղի շրջան)

Անվան այլ կիրառումների համար տե՛ս՝ Ուլյանովկա (այլ կիրառումներ)Ուլյանովկա  (վրաց.՝ ულიანოვკა), գյուղ Վրաստանում։ Գտնվում է Կախեթի մարզի Սիղնաղի շրջանում։


== Բնակչություն ==
Ըստ 2005 թվականի մարդահամարի տվյալների, գյուղի բնակչությունը կազմում է 0 մարդ։


== Տարածք ==
Կենտրոնի բարձրությունը 900 մետր է։


== Աղբյուրներ ==
Վրացական սովետական հանրագիտարան


== Ծանոթագրություններ ==
(2381) Լանդի

(2381) Լանդի (անգլ.՝ Landi), աստերոիդ աստերոիդների հիմնական գոտում։ Հայտնաբերվել է 1976 թվականի հունվարի 3-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,609398 ա. մ., առավելագույնը մոտենում է 2,1692 ա. մ. հեռավորության վրա և հեռանում 3,0496 ա. մ.։ Արեգակի շուրջ մեկ ամբողջական պտույտ է կատարում 1539,6 երկրային օրվա ընթացքում, իր ուղեծրով շարժվելով միջինում 0,233826 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2381) Լանդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաբարովսկի Սպիտակ թատրոն

Սպիտակ թատրոն (ռուս․՝ Белый театр), կամերային թատրոն Խաբարովսկ քաղաքում, ՌԴ։


== Թատրոնի պատմությունը ==
Թատրոնն ստեղծվել է 1989 թվականին ռեժիսոր Արկադի Ռասկինի և մի խումբ դերասանների կողմից։ Սպիտակ թատրոնը փոքր կամերային թատրոն է՝ նախատեսված ինտելեկտուալ հանդիսատեսի համար։ Թատրոնը կոչվում է «սպիտակ», որը խորհրդանշում է սպիտակ թուղթ, որի վրա դերասանները, ռեժիսորները և նկարիչները կարող են զրոյից ստեղծագործել։


== Թատերախումբ ==
Օլգա Կուզմինա, ռեժիսոր, դերասանուհի
Անդրեյ Տրումբա, գեղարվեստական ղեկավար, դերասան
Լյուդմիլա Սելեզնյովա, դերասանուհի
Ռոման Ռոմանով, դերասան
Պոլինա Տրումբա
Դմիտրի Կոլբին, դերասան
Անդրեյ Տեն, նկարիչ
Եվգենյա Կոլբինա, դերասանուհի
Օլեսյա Ցինկո, դերասանուհի


== Խաղացանկը ==
Սեմյոն Կիրսանովի «Ասք Մաքս Եմելյանի մասին»
Լյուդմիլա Պետրուշևսկայայի «Չինզանոն Սմիրնովայի ծննդյան օրը»
Ժան Անույի «Նվագախումբը և 2 դետեկտիվ պատմությունները»
Էժեն Իոնեսկոյի «Արքան մահանում է»
Ժոան Կազասի «Մերկերը»
Բ․ Մինորուի «100 իեն ծառայության համար»
Ի․ Բերգմանի «Տեսարաններ ամուսնական կյանքից»
Հարոլդ Փինթերի «Բնապատկեր»
Պատրիկ Զյուսկինդի «Կոնտրաբաս»
Սեմյոն Երմոլաևի «Հայտնություն»
Սիեն Եկերի «Ջունգլի»
Սիեն Եկերի «Մահվան ջրի տակ»
«Գյուղական զրույցներ
Թենեսի Ուիլյամսի «Կինը և տղամարդը»
Ֆրանց Կրյոցի «Համերգ հայտերով»


== Հղումներ ==
Թատրոնի պաշտոնական կայքը Archived 2012-12-27 at the Wayback Machine.
Սպիտակ թատրոնը gif.ru կայքում Archived 2016-03-04 at the Wayback Machine.
Սպիտակ թատրոնին նվիրված համայնքը


== Աղբյուրներ ==
Դառնալ Ջոն Լենոն (ֆիլմ)

Դառնալ Ջոն Լենոն (անգլ.՝ Nowhere Boy), 2009 թվականին նկարահանված բրիտանական կենսագրական ֆիլմ Ջոն Լենոնի պատանեկության տարիների մասին, որի ռեժիսորը Սեմ Թեյլոր Վուդն է։ Ֆիլմը հիմնված է Ջոն Լենոնի խորթ քույր Ջուլիա Բրեդի գրած գրքի վրա։ Ֆիլմը թողարկվել է 2009 թվականի Լոնդոնի ֆիլմերի փառատոնի ժամանակ։


== Սյուժե ==
Ֆիլմի գործողությունները տեղի են ունենում 1955 թվականին։ Մահանում է Ջոնի քեռին՝ Ջորջ Սմիթը։ 5 տարեկանից Ջոնն ապրում է իր հորաքրոջ (ոչ արյունակից) հետ, ով տղային մեծացրել և դաստիարակել է հարազատ որդու նման։ Նրա մայրը՝ Ջուլիան, որդուն լքել է դեռ վաղ հասակում։ 15-ամյա Ջոնը շփվում է երկուսի հետ էլ, որոնք փորձում են արժանանալ Ջոնի սիրուն։ Հորաքույն ամեն կերպ փորձում է օգնել տղային ուսման մեջ, կյանքում վտանգավոր իրավիճակներից հեռու է պահում։ Այդ ամենին հակառակ, Ջոնի մայրը հայտնվում է միայն երիտասարդ տարիքում և փորձում ծանոթանալ ու մտերմանալ որդու հետ։
Լենոնը սովորում է ոչ շատ լավ, կնամոլի նման վազում է աղջիկների հետևից, հաճախ է հայտնվում կոնֆլիկտային իրավիճակներում։ Ընտանեկան վիճաբանություններից հոգնած՝ նա վերցնում է իր կիթառն ու սկսում երգեր գրել, իսկ ավելի ուշ Փոլ Մաքքարթնիի (Թոմ Սանգստեր) և Ջորջ Հարիսոնի (Սեմ Բելլ) հետ ստեղծում է երաժշտական խումբ։


== Դերերում ==


== Մրցանակներ ==
2010 թվականի փետրվարի 21-ին Լոնդոնի BAFTA մրցանակաբաշխության ժամանակ ֆիլմն առաջադրվել է մի քանի անվանակարգերում՝ «Լավագույն ֆիլմ», «Լավագույն բրիտանական ֆիլմ»։ «Երկրորդ պլանի լավագույն դերասանուհի» անվանակարգի համար պայքարում էին դերասանուհիներ Քրիստին Սքոթ Թոմասն ու Էնն Մարի Դաֆը։ Վերջինս ճանաչվել է British Independent Film Awards-ի մրցանակին՝ որպես երկրորդ պլանի լավագույն դերասան։
Ֆիլմը մրցանակաբաշխության ընթացքում ոչ մի անվանակարգի և մրցանակի չի արժանացել։


== Հետաքրքիր փաստեր ==
Ֆիլմի բնօրինակ անվանումը՝ Nowhere Boy, կրկնում է The Beatles խմբի «Nowhere Man» երգի անվանումը։ Ֆիլմի ողջ ընթացքում մի քանի անգամ հնչում է «Դու գալիս ես անհայտից» (անգլ.՝ «You're going nowhere») արտահայտությունը։
Իրական Փոլ Մաքքարթնին ձախլիկ է եղել, ուստի նրա դերը խաղացող դերասանը՝ Թոմաս Սանգսթերն ստիպված է եղել սովորել նվագել ձախ ձեռքով։


== Ծանոթագրություններ ==
Լին Յալդատի

Լին Յալդատի (հոլ.՝ Lin Jaldati, իրական անունը Ռեբեկկա Ռեբլինգ (հոլ.՝ Rebekka Rebling), ծնվել է Բրիլեսլիյպերում (հոլ.՝ Brilleslijper); դեկտեմբերի 13, 1912(1912-12-13), Ամստերդամ, Նիդերլանդներ - օգոստոսի 31, 1988(1988-08-31), Արևելյան Բեռլին, Արևելյան Գերմանիա, Ամստերդամ), նիդերլանդացի երգչուհի, դերասանուհի և պարուհի։


== Կենսագրություն ==
Լին Յալդատին ծնվել է Ամստերդամի հրեական աղքատ թաղամասում՝ բանջարեղեն վաճառողների ընտանիքում։ 1926—1932 թվականներին այցելել է տարրական դպրոց։ 14 տարեկանում աշխատել է կարի արհեստանոցում և պարի դասեր է տվել։ 1930 թվականից պարել է Նիդերլանդի բալետում և 1934 թվականից մասնակցել է համերգային ծրագրերում։ Հետո սկսվեց Իսպանիայի քաղաքական պատերազմը։
1937 թվականին Լին Յանդատին ծանոթանում է Բերլինից արտագաղթած դաշնակահար Էբերխարդ Ռեբլինգ հետ, որի հետ 1942 թվականին ամուսնանում է։ Նրանք իրար հետ հանդես էին գալիս հրեական երգերի համերգներում և պարային համարներում։ Միաժամանակ Լին Յալդատին Փարիզում սովորում էր պարային արվեստ և զբաղվում էր վոկալով։ 1914 թվականին ամուսինները ունեցան դուստր՝  Ռեբլին Կատինկա։ 1940 թվականին Նիդերլանդցիների օկուպացիայից հետո՝ 1942 թվականին Յալդատին ընտանիքի հետ ընդհատակ անցավ և սկսեց հանդես գալ հրեական երգերի անլեգալ համերգներով և օգնեց մյուս հետապնդվող հրեաներին փախչել։ 1944 թվականի հուլիսին Յալդատին ձերբակալվեց և պահվեց Օսվենցիմ և Բերգեն-Բելզեն Համակենտրոնացման ճամբարներում ( Աննա Ֆրանկի հետ)։ 1945 թվականին Յալդատիին բաց թողնեցին, բայց իր քրոջ՝ Յաննա Բրանդիս-Բրիլլեսլեյպերից բացի, իր ընտանիքից էլ ոչ ոք չազատվեց։
1945 թվականից Լին Յանդատին վերադարձավ բեմ և 1946-ից սկսեց շրջագայությունները։ Վոկալ սովորել է Պաուլ Լինդբերգի մոտ՝ Ամստերդամում։ Եղել է Սկանդինավիայի երկրներում, Շվեյցարիայում, Արևելյան Եվրոպայում և Գերմանիայում։ 1952 թվականին ընկերների խորհրդով, ընտանիքը տեղափոխվում է Գերմանիայի Դեմոկրատական Հանրապետություն։ Ձայնագրել է բազմաթիվ սկավառաներ, հանդես է եկել ռադիոյում և հեռուստատեսությունում։
Բեմը լքել է 75 տարեկանից հետո։ Մահացել է 1988 թվականին և թաղվել է Բեռլինում։


== Ստեղծագործություններ ==
Lin Jaldati und Eberhard Rebling: «Es brennt, Brüder es brennt» Jiddische Lieder, Berlin 1966, 1985
Lin Jaldati und Eberhard Rebling: «Sag nie, du gehst den letzten Weg!» Der Morgen, Berlin 1986; wieder BdWi, Marburg 1995 (Reihe Sammlung, 1) ISBN 3924684553


== Սկավառակագրություն ==
1966: Lin Jaldati singt (VEB Deutsche Schallplatte Berlin — Eterna, Best.-Nr. 8 10 024)
1982: Lin Jaldati — Jiddische Lieder (VEB Deutsche Schallplatte Berlin — AMIGA, Best.-Nr. 8 45 198)
2008: Lin Jaldati & Eberhard Rebling, Jiddische Lieder (Hastedt Verlag & Musikedition Bremen — HT 5332)


== Արտաքին հղումներ ==


== Աղբյուրներ ==
Лин Ялдати (անգլ.) Internet Movie Database կայքում
Биография (գերմ.)
Wix.com

Wix.com, միջազգային համակարգված պլատֆորմ ինտերնետ-նախագծերի ստեղծելու և զարգացման համար, որը թույլ է տալիս ստեղծել կայքեր և նրանց բջջային տարբերակները HTML5 c-ի drag-and-drop գործիքների օգնությամբ։ Ընդլայնել կայքերի ֆունկցիոնալությունը կարելի է ծրագրերի միջոցով, մշակված Wix-ի կամ կողմնակի ընկերությունների կողմից։ Օրինակ, ավելացնել սոցիալական ցանցերի կոնտակտները, օնլայն առևտրի և էլեկտրոնային հղումների գործիքներ, կոնտակտային ձևեր, բլոգեր և այլն։ Ծառայությունը հասանելի է 11 լեզուներով՝ անգլերեն, ռուսերեն, ֆրանսերեն, գերմաներեն, իտալերեն, իսպաներեն, պորտուգալերեն, լեհերեն, ճապոներեն, կորեերեն և թուրքերեն։
Wix-ը աշխատում է freemium բիզնես-մոդելի հիման վրա, առաջարկելով հնարավորություն ստեղծելու կայքեր և զարգացնել դրանք, ձեռք բերելով օգտակար բարելավումներ։ Օրինակ, սակագների Պրեմիում փաթեթը թույլ է տալիս միացնել կայքին սեփական դոմեն, հեռացնել Wix-ի վահանակները, ավելացնել օնլայն-խանութ, ստանալ լրացուցիչ վայր տվյալների պահպանման, կտրոններ գովազդների համար և այլն։


== Ստեղծման պատմություն ==
Wix-ը ստեղծվել է 2006 թվականին Ավիշաեմ Աբրահամի, Նադավ Աբրահամի և Գիոր Կապլանի կողմից։ Ընկերության գաղափարն էր՝ ինտերնետ պետք է բաց լինի յուրաքանչյուր մարդու ազատ արտահայտվելու, զարգացման և համագործակցության համար։ Շտաբ-գրասենյակը բնակարան Wix գտնվում է Թել Ավիվում, այլ գրասենյակներ կան նաև Սան Ֆրանցիսկոյում, Նյու Յորքում, Մայամիում, Սան Պաուլոում, Դնեպրում և Վիլնյուսում։ Ընկերությունը ստացել է ներդրումների մի քանի փուլեր Insight Venture Partners, Capital Partners, Bessemer Venture Partners և Benchmark Capital հիմնադրամներից։


== Ծանոթագրություններ ==


== Արտաքին հղումներ ==
«ru.wix.com» (ռուսերեն)  (Wix-ի ռուսերեն լեզվով կայք էջը)
«Блог Wix на русском» (ռուսերեն)  (Wix-ի բլոգը ռուսերեն լեզվով)
Ֆեսսո

Ֆեսսո (ֆր.՝ Faissault), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 201 մարդ, բնակչության խտությունը` 33.11 մարդ/կմ²: Բնակավայրը զբաղեցնում է 6.07 կմ² տարածք:


== Աշխարհագրություն ==
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 24 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 140 աշխատունակ (15-64 տարեկան) բնակիչ, որոնցից ակտիվ էին 97-ը, իսկ ոչ ակտիվները` 43: Ակտիվության ցուցանիշը կազմում է 69,3 %: 97 աշխատունակ մարդկանցից աշխատել է 96 անձ (58 տղամարդ և 38 կին): Գործազուրկ են եղել 1 անձ (տղամարդ): 43 անաշխատունակներից 9-ը եղել են աշակերտներ կամ ուսանողներ, 12-ը` թոշակառուներ, իսկ 22-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստված չի մահացել (ֆիլմ)

«Աստված չի մահացել» (անգլ.՝ God's Not Dead), ամերիկյան դրամա ֆիլմ, որը նկարահանվել է 2014 թվականին՝ Ռայս Բրուքսի համանուն գրքի հիման վրա։ Ֆիլմի ռեժիսորն է Հարոլդ Քրոնկը։ Գլխավոր դերերում հանդես են եկել՝ Շեյն Հարփերը, Քևին Սորբոն, Դևիդ Էնդրյու Ռոյ Ուեյթը և Դին Քեյնը։ Ֆիլմը էկրաններ է բարձրացել 2014 թվականի գարնանը «Pure Flix Entertainment» կինոընկերության կողմից։
Ֆիլմի բյուջեն կազմել է 2 միլիոն ԱՄՆ դոլար, իսկ հասույթը՝ 64.7 միլիոն դոլար։


== Սյուժե ==
Քրիստոնյա ուսանող Ջոշ Ուիթոնը փորձության է ենթարկվում փիլիսոփայության պրոֆեսոր աթեիստ Ռեդիսոնի հետ շփվելիս։ Առաջին դասի ժամանակ պրոֆեսոր Ռեդիսոնն իր ուսանողներից պահանջում է, որ վերջիններս ստորագրեն «Աստված մահացել է» հայտարարության տակ, որպեսզի առարկայի ստուգարքը ստանան։ Ջոշը հրաժարվում է։ Որպեսզի մնա դասարանում, Ջոշն ընդունում է պրոֆեսորի մարտահրավերը։ Նա պետք է պաշտպանի իր հավատը՝ Աստծո գոյության վերաբերյալ պրոֆեսորի դասախոսությունների ողջ ընթացքում։


== Դերերում ==


== Շարունակություն ==
2016 թվականի ապրիլի 1-ին՝ Զատիկի տոնի օրը էկրաններ է բարձրանում «Աստված չի մահացել 2» ֆիլմը։ ֆիլմում խաղում են նախորդ կինոնկարի դերասանների մի մասը, ինչպես նաև նոր դերասաններ, որպիսիք են՝ Մելիսա Ջոան Հարթ, Ռեյ Ուայզ, Ջեսի Մեթքալֆ։


== Ծանոթագրություններ ==


== Արտաքին հղումներ ==
http://godsnotdeadthemovie.com/ Աստված չի մահացել (ֆիլմ). պաշտոնական կայք
God's Not Dead(անգլ.) ֆիլմը Internet Movie Database կայքում
Stephen Farber. (3/21/2014)։ «God's Not Dead: Film Review» (անգլերեն)։ The Hollywood Reporter։ Վերցված է 2014-07-30 
Scott Foundas. (March 22, 2014)։ «Film Review: ‘God’s Not Dead’» (անգլերեն)։ Variety։ Վերցված է 2014-07-30 
Marjorie Baumgarten. (Mar 28, 2014)։ «God's Not Dead» (անգլերեն)։ Austin Chronicle։ Վերցված է 2014-07-30
Բուշտու

Բուշտու, հնագույն երկրամաս հայկական լեռնաշխարհում, Ուրմիա լճի արևմտյան մասում։ Հիշատակվում է Արգիշտի Ա-ի թողած սեպագիր արձանագրությունների մեջ, նրա նվաճած երկրամասերի շարքում։


== Ծանոթագրություններ ==